| Medaljeoversikt |
| --- |
| Konkurrerte for Jamaicas flagg Jamaica |
| OL |
| Bronse | 1996 i Atlanta | 4 x 100 m |
| VM |
| Bronse | 1997 i Athen | 100 meter hekk |
| Bronse | 1993 i Stuttgart | 4 x 100 m |
| VM innendørs |
| Sølv | 2001 i Lisboa | 60 meter hekk |
| Gull | 1997 i Paris | 60 meter hekk |
| Samveldelekene |
| Gull | 1994 i Victoria | 100 meter hekk  |

**Michelle Freeman** (født 5. mai 1969 i Saint Catherine prestegjeld) er en jamaicansk tidligere friidrettsutøver som konkurrerte i sprint og hekkesprint. 

I 1988 ble hun tildelt *Austin Sealy Trophy* i ungdoms- og juniormesterskapet CARIFTA games, som beste utøver i dette mesterskapet. Hun vant to gull (100 og 100 meter hekk), og trolig også minst ett stafettgull (Jamaica vant gull på både 4 x 100 meter og 4 x 400 meter, men resultatlistene navngir ikke deltakerne. Hun fikk deretter et idrettsstipend på University of Florida i Gainesville, der hun konkurrerte for *Florida Gators track and field* i perioden 1989-1992, og deltok i National Collegiate Athletic Association (NCAA). Her vant hun 7 gull i *Southeastern Conference*, og deltok på stafettlaget som vant gull på 4 x 400 meter. Hun mottok til sammen åtte «All-American»-utmerkelser, og hun har fortsatt rekorden hos Florida Gators på 55 meter hekk, 55 meter sprint, 100 meter hekk og 100 meter sprint. I 2011 fikk hun plass på *University of Florida Athletic Hall of Fame*.

Hun deltok i sitt første VM i 1991, ved VM i friidrett 1991 i Tokyo. Her ble hun slått ut i semifinalen. I neste VM, VM i friidrett 1993 nådde hun finalen, der hun kom på 7.-plass med tiden 12,90. Imidlertid var hun med og vant bronse på 4 x 100 meter i dette mesterskapet, sammen Juliet Campbell, Nicole Mitchell og Merlene Ottey. 

I Samveldelekene 1994 i Victoria i Australia fikk hun gull på 100 meter hekk. Hun løp på 13,12, og slo engelske Jacqui Agyepong med to hundredeler. To år senere fikk hun sin første OL-medalje, da Jamaica fikk bronse på 4 x 100 meter i Sommer-OL 1996 i Atlanta. De andre på stafettlaget var Juliet Cuthbert, Nikole Mitchell og Merlene Ottey, akkurat som ved VM i 1993. På 100 meter i OL i 1996 vant hun sin semifinale på 100 meter hekk, men greide bare 6.-plass i finalen. Hun deltok også i Sommer-OL 1992 og Sommer-OL 2000, men fikk ingen medaljer i disse mesterskapene. 

Freeman vant gull på 60 meter hekk i VM i friidrett innendørs 1997 i Paris, med tiden 7,82, som var ny mesterskapsrekord. Gillian Russell fikk sølv, foran Cheryl Dickey. Samme år deltok hun i VM i friidrett 1997 utendørs, der hun fikk bronse på 100 meter hekk. 

Hennes siste internasjonale medalje fikk hun i VM i friidrett innendørs 2001 i Lisboa. Her fikk hun sølv på 60 meter hekk, bak Anjanette Kirkland, med tiden 7,92.

Referanser
----------

1. ↑  CARIFTA games 1998 Arkivert 23. oktober 2011 hos Wayback Machine. besøkt 29. februar 2012.
2. ↑  Gator F Club - *Gator Greats* Arkivert 26. juli 2011 hos Wayback Machine. besøkt 29. februar 2012.

Eksterne lenker
---------------

* (en) Michelle Freeman – Olympics.com Rediger på Wikidata

* (en) Michelle Freeman – Olympic.org Rediger på Wikidata

* (en) Michelle Freeman – Olympedia Rediger på Wikidata

* (en) Michelle Freeman – Sports-Reference (OL-resultater – arkivert) Rediger på Wikidata

* (en) Michelle Freeman – Commonwealth Games Federation Rediger på Wikidata

* (en) Michelle Freeman – World Athletics Rediger på Wikidata

* (en) Michelle Freeman – Track and Field Statistics Rediger på Wikidata

| * v
* d
* r
VM-vinnere på 60 m hekk innendørs, kvinner |
| --- |
| 
* 1985: Xénia Siska
* 1987: Cornelia Oschkenat
* 1989: Jelisabeta Tsjernisjova
* 1991: Ljudmila Narozjilenko
* 1993: Julie Baumann
* 1995: Aliuska López
* 1997: Michelle Freeman
* 1999: Olga Sjisjigina
* 2001: Anjanette Kirkland
* 2003: Gail Devers
* 2004: Perdita Felicien
* 2006: Derval O’Rourke
* 2008: Lolo Jones
* 2010: Lolo Jones
* 2012: Sally Pearson
* 2014: Nia Ali
* 2016: Nia Ali
* 2018: Kendra Harrison
* 2022: Cyréna Samba-Mayela

 |